

מרכז דאייה מגידו
תשרי ה'תשפ"ז (ספטמבר – אוקטובר 2026)
חברים וחברות יקרים!
ועדת ספורט שמחה להביא לידיעתכם את:
תקנון תחרות הדאייה במגידו – חגי תשרי ה'תשפ"ז
(בעמוד האחרון של מסמך זה ישנו תקציר מנהלים למעוניינים)
אנו שמחים להכריז על תחרות דאייה במגידו במהלך חגי תשרי!
התחרות תתקיים החל מערב ראש השנה 11 בספטמבר 2026 ועד
שבת- שמחת תורה 3 באוקטובר 2026. 
השנה יעמדו לרשותנו 14 ימי תחרות פוטנציאליים  (הכוללים את סופי השבוע של ראש השנה ושבת שובה, ימי חג סוכות וחול המועד – ללא יום הכיפורים), הכל כמובן בכפוף לאישור יומי של גורמי השליטה ותחת המגבלות שתהיינה בתוקף.
התחרות פתוחה לחברי כל מועדוני הדאייה בארץ!
📢 
השנה עושים את זה אחרת!
חשוב לנו להדגיש: השנה, בניגוד לשנים קודמות, אנו מעוניינים לנסות ולבצע מספר שינויי מפתח שמטרתם לעודד ולרתום מספר רב יותר של מתחרים להתחרות באופן רציני, רציף ועקבי 
לאורך ימי התחרות.
עמודי התווך של השינויים השנה כוללים:
1. מנגנון הרשמה מראש שיוצר מחויבות ורצינות.
2. תור המראות מוסדר והוגן ("טבלת צדק") המבטיח סדר המראות ידוע מראש בין המתרים שנרשמו מראש
3. ערב סיום חגיגי, מגבש ומכובד לסיכום התחרות וחלוקת הפרסים. כולם מוזמנים !!
4. חלוקה ברורה ל-2 מחלקות והגדרת משימות מותאמות לדואים צעירים ומתחרים וותיקים.



1. הרשמה מראש vs השתתפות יומית מזדמנת
א. חדש - מסלול לנרשמים מראש ("מתחרים סדירים")
· עלות הרשמה: ההרשמה מראש כרוכה בתשלום מראש :
- למחלקת "WORLD"  (מתחילים) תשלום מראש עבור 3  גרירות סטנדרטיות.
- למחלקת "STANDART"  (וותיקים) תשלום מראש עבור 5  גרירות סטנדרטיות.
· מועד סיום ההרשמה למסלול זה הוא ה-30 באוגוסט 2026
 (הגזבר יחייב את התשלום במערכת המועדון בחיוב של סוף אוגוסט)
· זכאות להמריא על פי מטריצת התחרות ("טבלת צדק"): נרשמים מראש יזכו להמריא לפי מטריצת המראות קבועה וידועה מראש לכל ימי התחרות. (אשר תפורסם עד ה 10/9) המבטיחה סדר המראות הוגן ושוויוני בין המתחרים הרשומים.
· מוכנות להמראה: על כל מתחרה להיות מוכן להמראה בתורו על פי המטריצה. 
· מגבלת ניצול הגרירות: התשלום מראש מיועד אך ורק למשימות התחרות, וניתן לנצל גרירה אחת בלבד בכל יום תחרות (לא ניתן לנצל גרירות אלו לטיסות הדרכה, טיסות כיף, טיסות חברים וגם לא להמראה מחדש במקרה שהמתחרה "נפל")
· השתתפות בימים נוספים: במידה ומתחרה יבחר להתחרות במספר ימי תחרות גדול מ-5 (מומלץ!!), הוא יחויב כרגיל בעלות הגרירות הנוספות.
· מחויבות מתחרה: מתחרה שנרשם מראש, מתחייב לעשות ככל יכולתו לצאת למשימה היומית ולסיימה. ולא לנצל לרעה את מיקומו השמור בתור ההמראות.(הזהרו מסנקציות !!!)
· מדיניות החזרים: דמי ההרשמה יוחזרו באופן יחסי רק במידה ויתקיימו פחות מ-5 ימי תחרות תקפים בפועל לאורך כל התקופה. (ראו סעיף 7)
· ערב סיום התחרות: השתתפות חינם בערב הסיום החגיגי. וזכאות לקבלת פרסים במקומות הראשונים.
ב. כמו פעם... - מסלול השתתפות יומית / מזדמנת
· הרשמה בשדה: דואים שלא נרשמו מראש מוזמנים בברכה להגיע, להתחרות ולצאת למשימות היומיות.- חובה עליהם להיות נוכחים בתדריך היומי ובתדריך לתחרות!
· סדר המראות: משתתפים מזדמנים ימריאו לפי תור ההמראות הרגיל  (לפני / אחרי המראת הנרשמים מראש, בהתאם לנוהל)
· ערב סיום התחרות: מוזמנים להשתתף בערב הסיום (ראו סעיף 4),
 יש להירשם מראש לערב זה עד ל-30 בספטמבר 2026

2. הקצאת דאונים וטיסות אורחים
· הקצאת דאונים: אנו מצפים שכל דאוני המועדון, בעלי טרנספונדר, ישתתפו בתחרות. 
הקצאת הדאונים – על פי התור הרגיל באתר.
·  טיסות אורחים: בתיאום, אך לא לפני 15:00.

3. ימי התחרות (14 ימים פוטנציאליים)
התחרות תתפרס על פני ימי החגים וסופי השבוע שביניהם (ללא יום הכיפורים):
· סופ"ש ראש השנה (3 ימים): שישי עד ראשון, 11–13 בספטמבר 2026.
· סופ"ש שבת שובה (2 ימים): שישי ושבת, 18–19 בספטמבר 2026.
· חג סוכות וחול המועד (9 ימים): שישי 25 בספטמבר עד שבת 3 באוקטובר 2026.
4.  ערב סיום התחרות וחלוקת פרסים
ערב סיום התחרות החגיגי יתקיים ביום חמישי, 8 באוקטובר 2026, בניצני עוז (או מקום קרוב)
  (הערב באדיבותו ובניהולו של חובב ! – נזדקק למתנדבים)
· תכנית הערב: ערב בשרים עשיר, סיכום התחרות והענקת תעודות פרסים לזוכים.
· עלות השתתפות: חינם !!!
· זכאות ומועדי הרשמה:
· לנרשמים מראש לתחרות – מקומכם מובטח - וברור שאתם מגיעים...(-;
· למתחרים מזדמנים / אורחים – חינם אך  יש להירשם מראש אצל הגזבר עד ליום 30.9.2026. (מספר המקומות מוגבל...)


5.מחלקות התחרות (Classes)
בכל יום תחרות יקבעו משימות נפרדות ל-2 מחלקות
הניקוד היומי, ספירת הימים והדירוג הכללי יחושב לכל מחלקה בנפרד.
א. מחלקת "WORLD" (מתחילים)
· אוכלוסיית יעד:  דואים צעירים שזוהי תחרותם הראשונה, וסוליסטים שטסים בליווי מדריך.
· דאונים מורשים:  דאוני PW-5 ודאוניי הדרכה TWIN II
· מאפייני המשימה:  המשימות יתוכננו כך שלא יחרגו מטווח גלישה מהשדה.
 התרגול העיקרי בהן הוא בחירת קו התקדמות לנקודת הפניה, כניסה ויציאה מנקודת הפניה שימוש במחשבי הניווט והלוגיסטיקה של התחרות.
יתכן ובימים ספציפיים (על פי מז"א צפוי) יוכרז על יום בו המשימה היומית תהיה נחיתות דיוק
· דירוג וניקוד:  הדירוג במחלקה זו יחושב ללא  Handicap. בדאון דו-מושבי הניקוד יינתן 
לסוליסט/ דואה צעיר ולא למדריך.
ב. מחלקת "STANDART"
· אוכלוסיית יעד: כל שאר המתחרים והדואים הוותיקים.
· דאונים מורשים: כל סוגי הדאונים.(למעט דאוני טווין ו 5-PW)
· מאפייני המשימה: המשימות ייצאו מחוץ לתווך הגלישה של השדה. 
- במידה ויהיו שיבושי GPS  נוציא משימות RT עם צילום נקודות פניה (נהלים יפורסמו בהמשך)
· דירוג וניקוד: הדירוג יתחשב ב-Handicap של כל דאון על פי אתר ה-OLC. (רשימת הדאונים וה- Handicap שלהם תפורסם לאחר מועד ההרשמה ולפני תחילת התחרות)
· ניקוד בדו-מושבי: בדאון דו-מושבי – הניקוד יינתן לטייס אחד בלבד. יש להגדיר ולעדכן בתדריך היומי לתחרות את זהותו של הטייס שיקבל את הניקוד באותו יום.

6.  ניקוד למשימת שטח (AAT) ומשימת מרוץ (RT)
א. מקסימום ניקוד יומי
· 1,000 נקודות ביום תחרות רגיל: 1/3 עבור מרחק והשאר עבור מהירות.
* כל החישובים מתוקנים לפי ה-Handicaps של הדאונים (במחלקת STANDARD בלבד).
· יום קצר: ביום בו המרחק המתוקן המרבי שהושג קטן מ-100 ק"מ, יחושב מקסימום הניקוד היומי לפי הנוסחה:X(Max Daily Dist)- 250 12.5
** לא תקף למחלקת WORLD – שם לרוב המשימות יהיו קצרות יותר **
ב. חלוקת הניקוד ביום תחרות
· מתחרה שהשלים את המשימה: יקבל את מלוא הניקוד עבור המרחק בתוספת ניקוד יחסי לתוצאתו עבור המהירות.
· מתחרה שלא השלים את המשימה / נחיתת חוץ: יקבל ניקוד יחסי עבור המרחק שהשיג (פחות הקנס) ולא יקבל נקודות עבור המהירות.
· אם אף מתחרה לא השלים את המשימה: הניקוד יהיה יחסי לפי המרחק שהושג פחות הקנס.
ג. חישוב מרחק וקנסות
· משימת AAT: הדרך הארוכה ביותר שניתן לקבל על ידי חיבור נקודה אחת מתוך כל מעגל.
· משימת RT: סכום אורכם של הלגים שהושלמו ועוד המרחק בלג שלא הושלם (אורך הלג פחות המרחק מסופו ועד לנקודה הקרובה ביותר אליו שהושגה).
· קנס למשימה שלא הושלמה / נחיתת חוץ: מחצית המרחק שנותר עד לנקודת הסיום.
· קנס גובה בסיום: יוטל קנס בניקוד של נקודה משוקללת אחת (1 pt) על כל 3 רגל חסרים מתחת ל-1000 רגל QNH
· זמן לחישוב מהירות (AAT): הארוך מבין זמן המשימה שנקבע מראש לבין זמן הטיסה מתחילת המשימה ועד נחיתה/סיום.
ד. יום נחיתות דיוק: כללים ליום נחיתות דיוק במחלקת WORLD יפורסמו לפני תחילת התחרות.
ה. הניקוד המצטבר הסופי בתחרות
· הניקוד הסופי בתחרות לכל משתתף ייקבע על פי סכום ימי הטיסה הטובים ביותר של המשתתף, כאשר מספר הימים הנספרים יחושב לפי 1/3 מכלל ימי התחרות שהתקיימו בפועל, מעוגל מטה.
· דוגמה: במידה ויתקיימו כל 14 ימי התחרות הפוטנציאליים, הניקוד הסופי ייחשב כסכום 4 הטיסות הטובות ביותר של המתחרה. במידה ויתקיימו בפועל 11 ימי תחרות, ייספרו רק 3 הטיסות הטובות ביותר, וכן הלאה.
· שובר שוויון: במידה ושני מתחרים יגיעו לאותו ניקוד מצטבר, ינצח זה שבטיסותיו אלה גבר על יותר מתחרים. לשם כך, לצורך החישוב, תתווסף נקודה אחת לתוצאה היומית עבור כל מתחרה אחר שבאותו יום תחרות דורג תחתיו.
7.  חוקי תחרות נוספים ותקפות משימה
· מספר מינימום של מתחרים: תחרות יומית תתקיים (ותספר במונה ימי התחרות של אותה מחלקה) רק אם :
- במחלקת WORLD : לפחות שני מתחרים יצאו אל המשימה היומית.
           - במחלקת STANDART - לפחות שלושה מתחרים יצאו אל המשימה היומית.
· ניקוד בדו-מושבי :
- במחלקת WORLD : הניקוד יינתן לחניך / דואה צעיר (ולא למדריך- שאינו רשאי להתחרות במחלקה זאת).
- מחלקת STANDARD: הניקוד יינתן לטייס אחד בלבד. יש להגדיר ולעדכן בתדריך היומי לתחרות את זהותו של הטייס שינוקד באותו יום.


8. לו"ז יומי, תדריכים, המראות ופתיחת שערים
· 08:00 – הגעת תורנים ובעלי תפקידים לשדה.
· 08:45 –תדריך יומי לכלל הדואים ובעלי התפקידים בשדה.
· 09:15 – תדריך לתחרות (השתתפות חובה לכל המתחרים באותו יום; הגעת מתחרים עד שעה זו לכל המאוחר).
- מעביר התדריך: תדריך התחרות יינתן בשאיפה על ידי נציג ועדת ספורט או מתחרה ותיק.
- תוכן תדריך התחרות:
· סקירת מרחב אווירי.
· מגבלות ביטחוניות.
· תנאי מזג אוויר.
· דגשים לנחיתת חוץ ובטיחות
· הכרזה על המשימות היומיות.
· הגדרת זמני פתיחת השערים לכל מחלקה.
· משך המשימה (בהתאם לתנאים היומיים).
· 09:15 והלאה  – פעילות דאיה / תחרות :
- קדימות המראה לכלל הדואים: דואים שהגיעו לשדה טרם הגעת מחצית מכלל המתחרים  
ה"רשומים" באותו יום – יהיו זכאים להמריא לפני תחילת המראות מטריצות המתחרים.
במידה וביום תחרות יגיעו יותר מ 10 מתחרים "רשומים", תינתן אפשרות המראה לחברים נוספים ("שחרור לחץ" ) בין המראת 2 המטריצות וגם זה רק במידה ונפעל עם גורר אחד.
- חלון המראות "מטריצות" : שעת תחילת המראת המטריצה הראשונה צפויה להיות בין
  10:30  ל-11:00.(מה שיאפשר למספיק דואים משכימי קום שאינם מתחרים, להמריא)
- משך ההמראות: המראת שתי המחלקות צפויה להימשך כ-שעה עד שעה וחצי 
(כמובן, כתלות במספר המתחרים באותו יום).
· פתיחת "שער":
· בתדריך תוגדר שעת פתיחת השער לכל מחלקה ואופן ההכרזה על כך.
· התכנון יהיה ששעת פתיחת השער תהיה כ-20 דקות לאחר המראת המתחרה האחרון באותה מחלקה.
· משך פתיחת השער: -
- במחלקת WORLD- ללא הגבלה (על מנת לאפשר ל"פירט" שני לצאת לתחרות)
- במחלקת STANDART - השער יהיה פתוח ופעיל למשך שעה וחצי בלבד.
9.  חומר טיסה, ניווט והכנת הציוד
· אתר התחרות הרשמי Soaring Spot: בנק המשימות, קובצי SUA (מרחב אווירי) וכל הקבצים הנדרשים לתוכנות/מכשירי הניווט יפורסמו באתר Soaring Spot. 
· משימות חדשות: יתכן ויינתנו משימות שאינן מתוך בנק המטרות הישן והמוכר.
· אחריות ציוד ניווט: באחריות כל מתחרה לוודא שהוא יודע להעלות, לערוך ולהזין משימות חדשות בציוד הניווט שלו לפני ההמראה.
· תקינות נגררים (חילוץ): כל המתחרים היוצאים מתווך גלישה מחויבים לוודא את תקינותו ורישויו התקף של הנגרר (עגלת החילוץ) המיועד לדאון שלהם.


10. ניהול תוצאות ודיווח בSoaring Spot
· משימות התחרות, תוצאות הטיסות היומיות והדירוג הכללי יעלו ויתעדכנו באופן שוטף באתר Soaring Spot.
· העלאת קבצים וקצב הקלטה: על כל מתחרה להעלות את קובץ הלוג (IGC) שלו ביום הטיסה עד השעה 20:00.
· קצב הקלטת ה-GPS בלוגר יהיה לא איטי מ-4 שניות (לדוגמה: הקלטה בכל שניה, 2 שניות או 4 שניות)
11.  אישורים, קשר וטרנספונדר
· אשרור המרשה לטיסות מרחק מול מודיעין טיס, פלוטו ורמת-דוד באחריות המדריך היומי ואחראי הפעולה.
· כ-שעה לפני ההמראות יש למסור לפלוטו את רשימת אותות הקריאה וקודי הטרנספונדר. כל דאון מחויב בטרנספונדר שמיש.
12.  מקדמי השוואה ((Handicap  
· מקדמי ההשוואה הרשמיים שישמשו לחישוב הניקוד המשוקלל במחלקת הSTANDART-  ייקבעו על פי נתוני ה-OLC
· פרסום הטבלה:  טבלת ה-Handicap הרשמית לתחרות תפורסם מראש לכלל המתחרים לאחר מועד ההרשמה ולפני תחילת התחרות.
13.  הנחיות בטיחות, מרחבים אוויריים ותחילת/סיום משימה
א. תחילת המשימה (זינוק)
· מיקום וגאומטריית השער: תחילת המשימה תבוצע בחציית קו באורך 3 ק"מ (1.5 ק"מ לכל צד), אשר מרכזו ממוקם מעל ניר יפה וכיוונו בניצב לנקודה/ המעגל הראשון במשימה.
ב. סיום המשימה
· גבולות המעגל: הסיום הינו מעגל ברדיוס 1.5 ק"מ שמרכזו בצומת המסלולים במגידו.
· אופן החצייה: חציית המעגל, מכל כיוון שהוא, תיחשב כסיום המשימה. הדבר מאפשר הגעה לשדה וסיום המשימה בכניסה ל"עם הרוח" או ב"פיינל גלייד", על פי שיקול חופשי של המתחרה, בכל כיוון פעולה בשדה (27/09).
· גובה מינימום בסיום: גובה מינימלי לחציית המעגל בסיום המשימה – 1000 רגל QNH חריגה תגרור קנס בניקוד (1 נקודה משוקללת על כל 3 רגל חסרים).
· מרחבים אוויריים ואזורים אסורים:

· אכיפה קפדנית: השנה תוקפד משמעת מרחב אווירי באופן מלא. כל כניסה למרחב אסור לטיסה תחשב כסיום המשימה באותה נקודת חדירה!
המרחבים הקובעים הם כפי שיופיעו בקובץ ה-SUA שבאתר התחרות
· אזורים סגורים לחלוטין (אין להיכנס בשום מקרה):
· אזור נעורה.
· CTR רמת דוד המצומצם.
· סגירת איו"ש.
· גבול ירדן.
· תעבורה אלחוטית: טיסות המרחב בכפוף לקשר רציף וזע"ט תקין מול "פלוטו" / מגדל רמת-דוד.


תקציר מנהלים: תחרות דאייה מגידו – חגי תשרי ה'תשפ"ז
סקירת אירוע: תחרות דאייה פתוחה לכלל מועדוני הדאייה בארץ, המתקיימת לאורך חגי תשרי 2026 (11 בספטמבר עד 3 באוקטובר 2026), וכוללת 14 ימי תחרות פוטנציאליים (בכפוף לאישורים יומיים).

עיקרי השינויים והחידושים השנה
השנה מונהגת מתכונת חדשה שנועדה לעודד השתתפות רציפה ועקבית:
· הרשמה מראש ("מתחרים סדירים"): מעניקה למתחרים תור המראות ידוע מראש לפי "טבלת צדק" (מטריצה קבועה) 
· מבנה תשלום הרשמה מראש: הרשמה עד ה-30 באוגוסט 2026 הכוללת תשלום מראש על גרירות (3 גרירות למתחילים, 5 לוותיקים). מהבנק הנ"ל ניתן לנצל בכל יום גרירה אחת בלבד לטובת משימה.
· מסלול מזדמן: השתתפות חופשית בהגעה לשדה (על בסיס תור רגיל), מותנית בהשתתפות בתדריך היומי ובתדריך לתחרות.
· חלוקה ל-2 מחלקות: התאמת משימות ודירוג נפרד לטייסים צעירים ולטייסים ותיקים.
· ערב סיום חגיגי: יתקיים ב-8 באוקטובר 2026 בניצני עוז (כולל ארוחת בשרים וחלוקת פרסים).

מחלקות התחרות (Classes)
1. מחלקת "WORLD" (מתחילים):
· קהל יעד: דואים צעירים (תחרות ראשונה) וסוליסטים בליווי מדריך.
· ציוד: דאוני PW-5 ו-TWIN II.
· משימות: בתוך טווח גלישה מהשדה (ייתכנו ימי נחיתת דיוק). הניקוד מחושב ללא מקדם השוואה (Handicap) בדו מושבי, הניקוד יינתן לסוליסט/דואה צעיר.
2. מחלקת "STANDARD" (ותיקים):
· קהל יעד: דואים ותיקים וכל שאר המשתתפים.
· ציוד: כל סוגי הדאונים (למעט PW-5 ו-TWIN).
· משימות: יציאה מחוץ לטווח גלישה. הניקוד מחושב לפי מקדם השוואה (Handicap) של OLC.

שיטת הניקוד והדירוג
· ניקוד יומי מקסימלי: 1,000 נקודות (שלוקחות בחשבון מרחק ומהירות).
· קנסות: יוטלו קנסות על אי-השלמת משימה/נחיתת חוץ, וכן קנס של נקודה אחת על כל 3 רגל חסרים מתחת לגובה מינימום בסיום (1,000 רגל QNH).
· ניקוד מצטבר סופי: נקבע לפי סכום הטיסות הטובות ביותר (עד שליש מכלל ימי התחרות בפועל, למשל: 4 הימים הטובים ביותר מתוך 14).
· תקפות יום תחרות: מותנית ביציאת 2  או 3 מתחרים לפחות למשימה (תלויי מחלקה)

לוח זמנים יומי ונהלים מבצעיים
· 08:45: תדריך יומי כללי | 09:15: תדריך תחרות חובה (בטיחות, נתיבים, זמני שערים ומזג אוויר).
· 10:30–11:00: תחילת חלון המראות המטריצה.
· פתיחת שערים: כ-20 דקות לאחר המראת המתחרה האחרון במחלקה, למשך שעה וחצי.
· דיווח ותוצאות: ניהול המשימות והתוצאות דרך אתר Soaring Spot. העלאת קבצי לוג (IGC) עד השעה 20:00 בכל יום.
· משמעת מרחב אווירי: אכיפה קפדנית מלאה – חדירה למרחב אסור (כגון נעורה, CTR רמת דוד, איו"ש, גבול ירדן) תביא לסיום המשימה בנקודת החדירה.





בברכת שנה טובה ומועדים לשמחה,
פעילות מהנה ובטוחה לכולם.! 
		
		ועדת ספורט:
- נני רוזנשטיין
			- דורון נוימן
			- גלעד ועקנין	


לשאלות, התלבטויות או תלונות (-; 
מוזמנים להתקשר לגלעד : 050-5207703

נ.ב 
לטובת ניהול והצלחת האירוע אנו מחפשים מתנדבים למספר תפקידים (גם בשדה וגם מאחורי הקלעים)

נ.ב.ב
עם הנרשמים הראשונים תפתח קבוצת ווטסאפ יעודית לנרשמים מראש ולצוות המארגן. ובה יועברו כל ההודעות התפעוליות לתחרות.
